บัวหลวงมั่นใจTFUND เพิ่มทุนล้นปันผลงาม
&nbsp;
21 ส.ค. 2554

โพสต์ทูเดย์ — บลจ.บัวหลวง คาดผู้ถือหน่วยแห่ใช้สิทธิเพิ่มทุนกองทุน TFUND มั่นใจปันผลดีต่อเนื่อง
นายวศิน วัฒนวรกิจกุล กรรมการผู้จัดการ กลุ่มธุรกิจกองทุนรวม บริษัทหลักทรัพย์จัดการกองทุนรวม (บลจ.) บัวหลวง เปิดเผยว่า บลจ.บัวหลวง อยู่ระหว่างเสนอขายหน่วยลงทุนเพิ่มทุนของกองทุนรวมอสังหาริมทรัพย์ไทคอน (TFUND) จำนวน 164.2 ล้านหน่วย ในราคาหน่วยละ 10.45 บาท เปิดจองวันที่ 48 ต.ค.นี้ คาดว่าผู้ถือหน่วยลงทุนจะให้การตอบรับและใช้สิทธิจองซื้อเป็นจำนวนมาก
สำหรับหน่วยลงทุนที่เสนอขายในครั้งนี้ให้สิทธิเฉพาะผู้ถือหน่วยลงทุนเดิมที่มีรายชื่อในสมุดทะเบียนผู้ถือหน่วยลงทุน ในวันที่ 22 ก.ย. 2553 ในอัตราส่วน 1 หน่วยลงทุนเดิมต่อ 0.216 หน่วยลงทุนใหม่ 
นอกจากนี้โดยเปิดรับการจองซื้อหน่วยลงทุน ระหว่างวันที่ 4 – 8 ต.ค.2553 ซึ่งคาดว่าผู้ถือหน่วยลงทุนจะให้การตอบรับและใช้สิทธิจองซื้อเป็นจำนวนมาก
 
การเพิ่มทุนในครั้งนี้เป็นครั้งที่ 4 มีวัตถุประสงค์เพื่อนำเงินไปเพิ่มการลงทุนในที่ดินและอาคารโรงงานของบริษัท ไทคอน อินดัสเทรียล คอนเน็คชั่น จำกัด (มหาชน) จำนวน 36 โรง รวมพื้นที่โรงานกว่า 8.96 หมื่นตารางเมตร ซึ่งตั้งอยู่ในบริเวณนิคมอุตสาหกรรม สวนอุตสาหกรรม และเขตอุตสาหกรรมรวม 8 แห่ง 
ล่าสุดกองทุนปิดสมุดกำหนดสิทธิรับเงินปันผลในวันที่ 30 ก.ย. 2553 และจ่ายเงินปันผล 0.20 บาทต่อหน่วย ซึ่งที่ผ่านมาจ่ายได้ปีละ 4 ครั้งในอัตราเดียวกันมาตลอด นอกจากนี้กองทุนเป็นเจ้าของกรรมสิทธิ์ในที่ดินและทรัพย์สินที่เข้าไปลงทุน ทำให้ในระยะยาวนักลงทุนยังได้ประโยชน์จากการเพิ่มขึ้นของมูลค่าทรัพย์สินอีก น่าจะเป็นสาเหตุสำคัญที่ทำให้ผู้ถือหน่วยลงทุนเดิมต้องการใช้สิทธิเพิ่มทุน